Fecko, Martin, poslanec NR SR (2017-06-14):
Ďakujem pekne. Pán predsedajúci, pán navrhovateľ, pán spravodajca, kolegyne, kolegovia, vážení hostia, myslím si, že otázka daní bude nás tu stále omínať, že akým spôsobom vyberať spravodlivo, nespravodlivo, vysoké, nízke, ale taký je už život. Chcel by som, nebudem dlho, chcel by som iba upozorniť na jednu vec. Keď ste, pán navrhovateľ, hovorili, že ste, samozrejme, komunikovali, nerodilo sa to zo dňa na deň, že boli tam určité rokovania. Spomenuli ste myslím, že Bratislavský a Nitriansky alebo Trnavský kraj, že z týchto primátorov, respektíve... (reakcia navrhovateľa), za úniu miest títo. Bol by som rád, keby tam aj nejakí z východu možnože boli, keby za túto úniu miest a obcí proste keby bolo, lebo možnože keď bolo tak dobre, tak potom ako mohli ste to možno aj tam spomenúť v tejto úvodnej reči, pretože cítime sa trošku, ako keby sme boli odsunutí. Ale to je tak iba na úvod. Chcel by som upozorniť ešte na jednu vec a myslím si, že asi aj vám, resp. únii miest sa dostalo, že urobili sme pri kategórii ostatná plocha, pri kategórii ostatná plocha druh pozemku. Vieme, o čom hovoríme. Ste starosta, takže s daňovými sadzbami máte skúsenosti. Pri kategórii ostatná plocha sa urobila jedna anomália, že nerozlišujeme ostatné plochy pri poľnohospodárskej pôde a pri ostatných pôdach. Máme iba jednu ostatnú plochu. A neverím, že občania si nesťažujú aj únii miest, aj ZMOS-u, aj všetkým ostatným, lebo ja som dostal minimálne 20 takýchto podnetov aj od úradníkov, aj od iných, kde prakticky sa táto kategória ostatná plocha dala do jedného vreca. A či to máte ostatnú plochu parkovisko alebo ostatná plocha strž, viete, ako remiska, máte jednu kategóriu. Mnoho urbariátov to likviduje, pretože táto zvýšená sadzba prakticky u tých urbariátov, ktoré viac-menej nepodnikajú, prakticky spôsobuje likvidačné problémy. Takže bol by som veľmi rád, aby sme aj túto tému nejakým spôsobom možnože podchytili. Ja som to reagoval na to asi tak, že dávam pozmeňujúci návrh zákona, ktorý je na tejto schôdzi. Tak chcem veriť, že aj z neho možnože, ako opozičný som si vedomý, že asi veľa vody nenamútim, ale musím ho podať, pretože je to jeden z momentálnych problémov urbárnikov a iných týkajúcich sa ostatnej plochy. Takže to len tak na dôvetok, že reagoval som na to tiež. Nevedel som, že vy budete také niečo predkladať, takže prakticky chcem veriť, že spoločnými silami zvládneme aj túto otázku, ktorá sa týka ostatných plôch, a myslím si, že tým pádom poriešime ďalšiu vec. To, že sú tam ešte ďalšie možnože problémy. Samozrejme, cesty. Cesty v lesných, teda nejakých, by som povedal, porastoch a ďalších, to je veľký problém, lebo tam prakticky, keď je nejaká kalamita, robia sa zvážnice, robia sa nové cesty. Nemá sa kto o ne starať, nie sú tie pôvodné. Takže myslím si, že tam údržba týchto ciest potrebuje, samozrejme, nejaké tie financie a pokiaľ sa to, by som povedal, spravodlivo rozdelí, že kto za ne má ako platiť, nie iba možnože tá obec, ale tí, ktorí to vlastne možnože aj devastujú. A chcel by som upozorniť napríklad na lokalitu na Branisku u nás, kde prakticky vznikol v chatovej osade určitý kameňolom a teraz, keď vidíte, čo sa tam deje, tak to je katastrofa. Cestu, samozrejme, nikto nechce udržiavať. Popri nejakej chatovej osade momentálne chodia nákladiaky plné daného kameňa a je to katastrofa a tá cesta proste doslova je taká ako keby bezprizorná. Takže chcem veriť, že ďalšími možnože aj pozmeňujúcimi návrhmi v druhom kole vylepšíme a ďalšie problémy poriešime pri výbere daní z nehnuteľností a aby správcovia dane mali, by som povedal, že čistejšiu hlavu a spravodlivejšie rozsúdenie tohto problému. Dobre, takže končím tak ako stále: Žime tak, aby bolo aj chleba, aj neba. Ďakujem pekne.